ΓΡΑΠΤΗ ΕΡΩΤΗΣΗ E-1995/00

υποβολή: Cecilia Malmstrm (ELDR) προς το Συμβούλιο

(21 Ιουνίου 2000)

Θέμα: Κοπτική μειονότητα στην Αίγυπτο

Η Χριστιανική μειονότητα της Αιγύπτουφίσταται ακόμη κοινωνικές διακρίσεις καθώς και περιστασιακές εκδηλώσεις βίαιων διώξεων. Ορισμένες μορφές διακρίσεων διατηρούνται μέσα από άδικες νομοθετικές διατάξεις, όπως το παρωχημένο Διάταγμα Hamayouni σύμφωνα με το οποίο οι χριστιανικές κοινότητες πρέπει ναποβάλλουν αίτηση στον Πρόεδρο της χώρας για την ανέγερση νέων εκκλησιών. Άλλες πάλι είναι απλώς το αποτέλεσμα κυβερνητικών πρακτικών, όπως για παράδειγμα η παράλειψη της κοπτικής εποχής της αιγυπτιακής ιστορίας από τα σχολικά προγράμματα και η ανεπαρκής εκπροσώπηση των Κοπτών στις ανώτερες βαθμίδες της κυβέρνησης.

Έχει ενημερωθεί το Συμβούλιο για τις διακρίσεις εις βάρος της κοπτικής μειονότητας της Αιγύπτου και για την άρνηση πραγματικής θρησκευτικής ελευθερίας στη χώρα αυτή; Τι διαβήματα προτίθεται να πραγματοποιήσει προς τις αιγυπτιακές αρχές για το θέμα αυτό στο πλαίσιο της ευρωμεσογειακής διαδικασίας;

Απάντηση

(20 Νοεμβρίου 2000)

1. Τα όργανα του Συμβουλίου έχουν συζητήσει επανειλημμένως την έξαρση θρησκευτικής βίας και τα εγκλήματα κατά των Κοπτών στην Άνω Αίγυπτο, ιδίως στο El-Khosheh, εξακολουθούν δε να παρακολουθούν εκ του σύνεγγυς το θέμα. Το Συμβούλιο γνωρίζει του ότι, σύμφωνα με το Νόμο αριθ. 40 του 1977, οι Κόπτες, όπως και όλες οι άλλες θρησκευτικές κοινότητες, στερούνται του δικαιώματος να συγκροτούν δικά τους πολιτικά κόμματα. Γνωρίζει επίσης την τροποποίηση πουπέστη το αιγυπτιακό σύνταγμα το 1980, και έχει σημειώσει ότι κατά τις συλλήψεις συχνά γίνεται επίκληση του Νόμου περί καταστάσεων εκτάκτου ανάγκης του 1981.

2. Η Αίγυπτος είναι ένα από τα 27 κράτη που έχουνπογράψει τη Δήλωση της Βαρκελώνης και, συνεπώς, έχει δεσμευθεί να τηρεί ορισμένες αρχές στον τομέα των δικαιωμάτων του ανθρώπου, όπως, μεταξύ άλλων: να ενεργεί σύμφωνα με τον Χάρτη των Ηνωμένων Εθνών, την Οικουμενική Διακήρυξη των Δικαιωμάτων του Ανθρώπου και τις λοιπές απορρέουσες από το διεθνές δίκαιοποχρεώσεις" να προάγει το κράτος δικαίου και τη δημοκρατία στο πολιτικό της σύστημα" να σέβεται τα ανθρώπινα δικαιώματα και τις θεμελιώδεις ελευθερίες και να εγγυάται την πραγματική και νόμιμη άσκηση των δικαιωμάτων και ελευθεριών αυτών, μεταξύ των οποίων και η ελευθερία έκφρασης, η ελευθερία του συνεταιρίζεσθαι για ειρηνικούς σκοπούς και η ελευθερία σκέψης, συνείδησης και θρησκείας, ατομικά αλλά και συλλογικά μαζί με άλλα μέλη της ίδιας ομάδας, χωρίς καμία διάκριση για λόγους φυλής, εθνικότητος, γλώσσας, θρησκείας ή φύλου" να σέβεται και να επιβάλλει σεβασμό προς την πολυμορφία και την πολυφωνία της κοινωνίας της και να προάγει την ανοχή μεταξύ των διάφορων κοινωνικών ομάδων της. Στονπό εκπόνηση Ευρωμεσογειακό Χάρτη για την Ειρήνη και την Σταθερότητα ενδέχεται να συμπεριλάβει ορισμένες από αυτές τις αρχές, έτσι ώστε, με την έγκρισή του ενδεχομένως κατά την τέταρτη Υπουργική Ευρωμεσογειακή Διάσκεψη του Νοεμβρίου στη Μασσαλία, να εξαρθεί η σημασία του σεβασμού των ανθρώπινων δικαιωμάτων και της δημοκρατίας.

3. Το άλλο βασικό πλαίσιο συζήτησης της προόδου που επιτελείται στο πεδίο των ανθρωπίνων δικαιωμάτων και της δημοκρατίας είναι το πλαίσιο που εξασφαλίζεται με τις ευρωμεσογειακές συμφωνίες σύνδεσης, συμφωνίες που αναγνωρίζουν ότι ο σεβασμός των δημοκρατικών αρχών και των θεμελιωδών ανθρωπίνων δικαιωμάτων αποτελεί ουσιαστικό στοιχείο των συμφωνιών. Οι διαπραγματεύσεις για τη σύναψη ευρωμεσογειακής συμφωνίας σύνδεσης με την Αίγυπτο ολοκληρώθηκαν πέρυσι, και αναμένεται η ταχείαπογραφή της συμφωνίας. Με την έναρξη ισχύος της, η συμφωνία θα θεσμοποιήσει έναν πολιτικό διάλογο μεταξύ της Ευρωπαϊκής Ένωσης και της Αιγύπτου, ο οποίος θα αναφέρεται και στην κατάσταση των ανθρωπίνων δικαιωμάτων. Το άρθρο 2 της μελλοντικής συμφωνίας ορίζει ότι οι σχέσεις μεταξύ των μερών, όπως και το σύνολο των διατάξεων της συμφωνίας, είναι θεμελιωμένες στον σεβασμό των δημοκρατικών αρχών και των θεμελιωδών ανθρωπίνων δικαιωμάτων όπως ορίζονται στην Οικουμενική Διακήρυξη των Δικαιωμάτων του Ανθρώπου, διακήρυξη που κατευθύνει την εσωτερική αλλά και τη διεθνή τους πολιτική. Πάντως, η ΕΕ, ακόμη και πριν από την έναρξη ισχύος της συμφωνίας σύνδεσης με την Αίγυπτο, θα εξακολουθήσει να δράττεται κάθε ευκαιρίας σε διάφορα επίπεδα για ναπενθυμίζει προς την Αίγυπτο τη σημασία που αποδίδει στα ανθρώπινα δικαιώματα και την ανάγκη σεβασμού των θεμελιωδών ελευθεριών. Τελείως πρόσφατα ακόμη, η Ένωση εξέφρασε προς τις αιγυπτιακές αρχές τη βαθειά της ανησυχία για τη σύλληψη του Δρος Saadeddin Ibrahim.